Koel af met 10 van SARIE se lekkerste roomyse | SARIE
Koel af met 10 van SARIE se lekkerste roomyse	deur Liezl Vermeulen
Dis wárm! Die Klits-en-Klets-kok koel af met die lekkerste roomys-resepte uit die SARIE-argiewe.
Ná die afgelope naweek se hitte in die Kaap – waar ek elke vyf binne in die yskasdeur probeer klim het – móés ek eenvoudig ’n paar resepte by die kosredakteurs, Herman Lensing en Barbara Joubert, gaan kry vir yskoue, liplekker roomys. Hier is my keuse vir SARIE se lekkerste roomyse.
Kry dié resep wat op die voorblad van die huidige SARIE KOS is in die nuutste uitgawe – nóú op die rak. Hoop jy koel lekker af met dié heerlike resepte! 3 Sekondes dankie sê 3 Augustus – WoordNoot
3 Augustus 2019 3 Augustus 2019 woordnoot
3 Sekondes dankie sê 3 Augustus
Vandag se dankie sê is tong in die kies en mag glad nie ernstig opgeneem word nie.
Dankie tog dat ons elkeen met ons eie smaak gebore is. Ons elkeen het ons eie idees oor wat vir ons mooi is.
Ons gaan twee nuwe babas in September kry. Die nuwe dogtertjie wat oppad is se mamma is glad nie n tema mamma nie. Op die stadium gaan sussie se babakamer elke tweede naweek gedeel moet word met ‘n elfjarige stiefsussie en ‘n agtjarige half broer. Dis nou maar hoe dit is. Die boetie wat oppad is, is egter ‘n perd van ‘n ander kleur….of liewers, ‘n kamer van ‘n ander kleur!
Die mure is grys. Soos die res van die huis. Die wiegie is grys. Nie liggrys. Grys. Die linne in die bedjie is groen, wit en? Ja!!! Grys!! Dit lyk eintlik mooi. Dis nou nie kleure wat ek vir ‘n babakamer sou gebruik het nie, maar dankie tog! Ons het almal ons eie smaak.
Maar bokant Boeta se bed hang witgeverfde koedoe horings met woorde onderaan geverf…hier word nie skapies getel nie maar koedoes. Pappa is ‘n ywerige jagter en hy maak seker dat Boeta van dag een af ook kennis neem van jag.
Ek wil amper jammer voel vir die klein mensie. Maar solank Boeta al sy vingers en toontjies het en alles reg funksioneer, maak dit nie saak hoe die res van die wêreld om hom lyk nie.
Ek hoop tog net vir Pappa se onthalwe dat Boeta in sy spore sal volg. Kan julle nou dink as hy dalk glad nie wil jag as hy eendag groot is nie? Dan het daar net een ding gebeur…die koedoes moes dalk maar eerder in die bos gebly het sodat Boeta kon skapies tel toe hy klein was.
Dankie tog dat kamers en versierings nie bepaal wie en wat ons is of gaan word nie!
Previous 3 Sekondes dankie sê 2 Augustus
Next 3 Sekondes dankie sê 4 Augustus
3 Augustus 2019 om 2:41 nm
Oulike dankiesê. 😁 Grys is die kleur van die tyd.
3 Augustus 2019 om 3:31 nm
Ja jy’s reg, omgewing is ‘n bysaak. My oudste seun het sy eerste jaar deurgebring met pienk ballerina gordyne en lappoppe. Ek was seker dat hy ‘n dogtertjie sou wees. Toe het ons nog ‘n seuntjie daarna. Ek het gedink die derde outjie gaan ook ‘n seuntjie wees en sy het gordyne met veelkleurige karretjies op gekry. Deesdae se oers het dit makliker met die sonars wat geslag bepaal.
3 Augustus 2019 om 3:43 nm
3 Augustus 2019 om 4:00 nm
O ja..ons het almal daai een beleef!!
3 Augustus 2019 om 3:44 nm
Jy is so oulik met jou dankie sê, ek raak geinspireerd.🤗
Go for it!!!😅😅
3 Augustus 2019 om 7:14 nm
Ons moes tevrede wees met ‘n geleende kot en ‘n tweedehandse badkassie,wat by ‘n pandjieswinkel gekoop is. Nooit eers by my opgekom dat ‘n babakamer spesiaal moes wees nie.Gelukkig het al vier sonder skade grootgeword van hul traumatiese eerste omgewing!🤣🤣🤣
3 Augustus 2019 om 7:41 nm
Jy sien…..dis maar hoe dit was…..en dit was normaal😅
8 Augustus 2019 om 7:26 vm
Jy sal nog sien: babakleertjirs is deedae… grys! Arme oumas. Ons sirk mos mooi pienk en blou en geel!
8 Augustus 2019 om 7:28 vm
Ek moet sê…grys is eintlik nie te sleg nie
8 Augustus 2019 om 8:45 vm
Almaskie! Maar wit vir n ou babatjie is vir my mooier.
8 Augustus 2019 om 8:48 vm
Dit is waar….